Παρακίνηση για απώλεια βάρους, δείκτης μάζας σώματος, διατροφικές συνήθειες και βαθμός συμμόρφωσης στη μεσογειακή διατροφή σε παιδιά σχολικής ηλικίας
Creators: name: Κοτσιφάκης, Θωμάς Ευάγγελου
Publisher: name: Aristotle University of Thessaloniki
Year: 2019
Subjects: Σωματικό βάρος
Μεσογειακή διατροφή
Σωματική δραστηριότητα
Body weight
Mediterranean diet
Physical activity

description: Σκοπός της μελέτης ήταν να εκτιμήσει την παρακίνηση για απώλεια σωματικού βάρους, τις διατροφικές συνήθειες, το βαθμό συμμόρφωσης στη μεσογειακή διατροφή και τη σωματική δραστηριότητα και να διερευνήσει τη σχέση τους με το σωματικό βάρος παιδιών ηλικίας 10-12 ετών. Στην έρευνα πήραν μέρος 105 κορίτσια και 93 αγόρια, που φοιτούσαν σε ιδιωτικά σχολεία και ζούσαν σε μεγάλο αστικό κέντρο. Για τη συλλογή των δεδομένων χρησιμοποιήθηκε ένα ερωτηματολόγιο δημογραφικών χαρακτηριστικών, ένα ερωτηματολόγιο διατροφικών συνηθειών, το ερωτηματολόγιο φυσικής δραστηριότητας ελεύθερου χρόνου God in Leisure-Time Exercise Questionnaire (Godin &amp; Shephard, 1985), το ερωτηματολόγιο KIDMED για καταγραφή του βαθμού συμμόρφωσης στο μεσογειακό τρόπο διατροφής και η υποκλίμακα παρακίνηση για απώλεια σωματικού βάρους (Drive for Thinness) από τον κατάλογο διατροφικών διαταραχών-2 για παιδιά (Eating Disorders Inventory -2 for children). Από την ανάλυση των αποτελεσμάτων διαπιστώθηκε ότι ο Δ.Μ.Σ, αποτέλεσε παράγοντα διαφοροποίησης των αποτελεσμάτων μόνο στο βαθμό παρακίνησης για απώλεια σωματικού βάρους, με τα λιποβαρή παιδιά να επιθυμούν περισσότερο να απολέσουν σωματικό βάρος. Κανένας άλλος παράγοντας δεν βρέθηκε να σχετίζεται ή/και να προβλέπεται από το σωματικό βάρος, έτσι όπως εκφράστηκε μέσω του Δ.Μ.Σ. Σημαντικό επίσης εύρημα θωρείται πως το μεγαλύτερο ποσοστό των παιδιών, ανεξάρτητα από το σωματικό βάρος, παρουσίασαν μέτριο (65,2%) και υψηλό βαθμό συμμόρφωσης στη μεσογειακή διατροφή (33,3%). Επίσης, το φύλο αποτέλεσε παράγοντα διαφοροποίησης της συχνότητας της άσκησης. Τα αποτελέσματα δείχνουν πως παιδιά σχολικής ηλικίας, ακόμα και όταν ασκούνται συστηματικά, έχουν υγιεινές διατροφικές συνήθειες, ζουν και μεγαλώνουν σε οικογένειες με υψηλό μορφωτικό και οικονομικό επίπεδο, επιθυμούν να απολέσουν σωματικό βάρος ακόμα και αν είναι λιποβαρή. Τα ευρήματα μπορεί να βοηθήσουν στην ανάπτυξη προγραμμάτων διαιτολογικής προσέγγισης και συμβουλευτικής για την πρόληψη διαταραγμένων διατροφικών συμπεριφορών και να προλάβουν την υιοθέτηση ανορθόδοξων τρόπων ελέγχου του σωματικού βάρους
description: The aim of this study was to evaluate drive for thinness, dietary habits, adherence to Mediterranean diet and physical activity, as well as to investigate their relationship with the body weight in schoolchildren ranging in age from 10 to12 years. The sample consisted of 198 schoolchildren, 105 girls and 93 boys, who attended private schools and lived in a large urban center. A demographic and dietary questionnaire, the Godin Leisure-Time Exercise Questionnaire, the KIDMED questionnaire for recording the degree of adherence with the Mediterranean diet and the subscale Drive for Thinness from the Eating Disorders Inventory -2 for children, were used to collect the data. Results indicate that BMI has been the only factor differentiating the degree of drive for thinness, with overweight children wanting to lose more weight. No other factor was found to be related to and/or predicted by body weight, as expressed through BMI. An important evidence also is that the largest proportion of children, regardless of body weight, showed moderate (65.2%) and high adherence with Mediterranean diet (33.3%). Gender was also a factor in varying the frequency of exercise. Findings show that school-age children, even when systematically exercising, have healthy eating habits, live and grow up in families with a high educational and financial level, want to lose weight even if they are underweight. This finding may be useful in the development of dietary approaches for dietary counseling and the prevention of eating disorders and avert the adoption of unorthodox ways of controlling body weight